История на клуба
Спортен клуб "ЧЕРЕН ДРАКОН" е създаден през 2005 година от двукратния световен шампион по традиционен Чън стил на Тай Чи , категория къси оръжия, Петър Драгоев.


В клуба основно се преподава Тай Чи, стилове Чън и Ян. Тай Чи е китайско бойно изкуство с дълга история, документирана още от времето на династия Тан (618 – 907). Практикувано от над 300 милиона човека всеки ден, то е едно от най-известните бойни изкуства. Познато е като дълга поредицата от бавни и плавни движения, които се играят всяка сутрин в парка от хора в Китай и по целия свят. Тай Чи често се практикува като терапия, базирана на бойно изкуство, с цел подобряване на здравето и продължителността на живота.


Изследванията на Тай Чи показват, че дългогодишното му практикуване има благоприятно влияние върху заздравяване на костите и мускулите, както и върху контрола над равновесието, гъвкавоста, сърдечносъдовата и други системи. Със своите плавни и спокойни движения, Тай Чи изненадващо изгаря повече калории от карането на сърф и почти толкова, колкото спускането със ски. Значително се подсилва имунната защита, а практикуването намалява случаите на тревожност, стрес и депресия.


Традиционното обучение по Тай Чи изгражда усет за движение и синхрон, усещане за силата на натиск и атака, като се достига до реално приложими принципи за самозащита. Бойният аспект на Тай Чи разчита на “улавяне” на центъра на тежестта на противника още с първото докосване.


![](https://bg-wushu.com/bg/wp-content/uploads/2018/11/spear.vs_.sword_.gif)

